ddrg/super_eurlex huggingface dataset:
M.

der henviser til, at en rapport fra 2017 fra De Forenede Nationers (FN's) særlige rapportør om retten til fødevarer viste, at farlige pesticider har katastrofale konsekvenser for sundheden, især i udviklingslandene (16); der henviser til, at FN's verdensmål for bæredygtig udvikling 3,9 sigter mod senest i 2030 væsentligt at reducere antallet af dødsfald og sygdomme som følge af udsættelse for farlige kemikalier samt luft-, vand- og jordforurening og kontaminering (17); der påpeger, at tilladelse til import af GM-majs vil øge efterspørgslen efter denne afgrøde, der er udformet for at blive behandlet med glufosinat, glyphosat, AOPP og 2,4-D-herbicider, og dermed øge eksponeringen af arbejdstagere og miljøet i tredjelande; der henviser til, at risikoen for øget eksponering af arbejdstagere og miljøet giver anledning til særlig bekymring i forbindelse med herbicidtolerante genetisk modificerede afgrøder i betragtning af de større mængder herbicider, der anvendes;
35.

glæder sig over Kommissionens nylige vedtagelse af rammen for foranstaltninger for 2021-2027, der har til formål at øge mangfoldigheden og inklusionen i de nuværende programmer Erasmus+ og Det Europæiske Solidaritetskorps, og opfordrer Kommissionen til nøje at overvåge den fremtidige nationale gennemførelse af denne ramme og holde Europa-Parlamentet ajourført herom en gang om året; påpeger, at en fuldstændig gennemførelse af en særlig ramme for inklusionsforanstaltninger kan skabe et nyttigt erfaringsgrundlag og en nyttig reference for andre EU-programmer, som har en direkte indvirkning på borgernes liv, såsom Et Kreativt Europa og programmet for borgere, ligestilling, rettigheder og værdier;
30.

glæder sig over, at EU's internationale investeringsaftaler, der indeholder klausuler om investeringsbeskyttelse, siden 2016 har medtaget en mere præcis formulering af visse beskyttelsesstandarder samt retten til at regulere; understreger, at EU's internationale investeringsaftaler ikke bør give mulighed for at anvende brede beskyttelsesstandarder til at anfægte legitime offentlige politikker; mener, at beskyttelsesstandarder specifikt bør fokusere på at skabe lige vilkår for udenlandske og indenlandske investorer, forhindre og tilbyde klageadgang i tilfælde, hvor EU-investorer i lande uden for EU diskrimineres, nægtes adgang til domstolsprøvelse eller helt mister muligheden for at udnytte deres investeringer til gavn for værtsstaten, herunder i krigstider, og gensidigt for ikke-EU-investorer i EU; anmoder medlemsstaterne og Kommissionen om at undgå at medtage tvetydig terminologi i materielle bestemmelser og fortsætte med at revidere beskyttelsesstandarderne på grundlag af tilgængelig dokumentation;
48.

henstiller til, at denne utilfredsstillende tendens med et stigende antal mennesker, der lider under fødevareusikkerhed i Afrika, vendes ved at integrere humanitære politikker, udviklings- og fredsopbygningspolitikker i konfliktramte områder, ved at øge modstandsdygtigheden over for klimaændringer på tværs af fødevaresystemerne, ved at styrke modstandsdygtigheden hos de mest sårbare over for økonomisk uro, ved at gribe ind i fødevareforsyningskæderne for at sænke omkostningerne ved næringsrige fødevarer og øge fødevareprodukternes næringsværdi, ved at bekæmpe fattigdom og strukturelle uligheder, ved at sikre, at interventionerne er til gavn for de fattige og er inklusive, og ved at styrke fødevaremiljøet og ændre forbrugeradfærden for at fremme kostmønstre med positive virkninger for menneskers sundhed og miljøet; understreger behovet for bæredygtige og innovative politikker, der sætter afrikanske stater i stand til at »springe over« ældre og mere forurenende teknologier og landbrugsmetoder med henblik på at opnå en økologisk og social omstilling til bæredygtige landbrugsfødevarepraksisser; fremhæver den centrale rolle, som landbrugs- og fødevaresektoren spiller i den afrikanske økonomi og med hensyn til at skabe anstændige og bæredygtige jobmuligheder i landdistrikterne på mange små bedrifter eller familielandbrug i Afrika gennem foranstaltninger til at øge modstandsdygtigheden, en bæredygtig modernisering af landbrugspraksis og forbedret produktkvalitet og -diversificering, opfordrer Kommissionen til at støtte lokale landbrugsvirksomheder og til at styrke små og familieejede bedrifters evne til at konkurrere med store erhvervsbedrifter; er bekymret over den stadig større udbredelse af stærkt industrialiserede bedrifter baseret på monokulturer, hvilket bidrager til at forværre de sociale uligheder og jorderosion og det vedvarende tab af biodiversitet; fremhæver landbrugernes betydning for styrkelsen af cirkulære økonomier i de forskellige afrikanske regioner; glæder sig over forslaget fra Taskforcen for Landdistrikter i Afrika om oprettelse af et venskabsbyprogram mellem Europa og Afrika, som skal forbinde landbrugsorganer fra EU-medlemsstater og partnerlande i Afrika, hvorigennem engagerede og sammenlignelige partnere vil være i stand til at udveksle bedste praksis og viden;
64.

gentager sin opfordring til Montenegro om at træffe hasteforanstaltninger for effektivt at bevare beskyttede områder og fortsætte med at udpege mulige Natura 2000-lokaliteter; glæder sig over bekendtgørelsen af tre beskyttede havområder (Platamuni, Katič og Stari Ulcinj) og over, at bøgeskovene i nationalparken Biogradska Gora er indstillet til at blive optaget på UNESCO's verdensarvsliste; udtrykker bekymring over skader på vandområder og floder i forbindelse med infrastrukturprojekter, herunder på Skadar-søen, Sinjajevina, Komarnica m.fl.; beklager, at Sinjajevina-problemet på trods af de første fremskridt stadig ikke er løst; understreger nødvendigheden af, at habitatdirektivet og vandrammedirektivet overholdes; opfordrer indtrængende de montenegrinske myndigheder til at håndhæve effektive, afskrækkende og forholdsmæssige sanktioner for alle miljøovertrædelser og til at eliminere korruption i denne sektor;
5.

forelægger af disse grunde Rådet følgende forslag til ændring af traktaterne efter den almindelige revisionsprocedure i artikel 48 i TEU, bl.a.: — at øge Unionens handleevne ved at reformere afstemningsprocedurerne, herunder ved at tillade afgørelser i Rådet med kvalificeret flertal i stedet for enstemmighed på relevante områder, f.eks. vedtagelse af sanktioner og såkaldte passerelleklausuler, og i tilfælde af en nødsituation — at tilpasse de beføjelser, der er tildelt Unionen i traktaterne, navnlig på områderne sundhed og grænseoverskridende sundhedstrusler, i forbindelse med fuldførelsen af energiunionen baseret på energieffektivitet og vedvarende energi udformet i overensstemmelse med internationale aftaler om modvirkning af klimaændringer, på forsvarsområdet og i forbindelse med social og økonomisk politik; at sikre, at den europæiske søjle for sociale rettigheder gennemføres fuldt ud, og at indarbejde sociale fremskridt i artikel 9 i TEUF knyttet til en protokol om sociale fremskridt i traktaterne; at støtte en styrkelse af konkurrenceevnen og modstandsdygtigheden i EU's økonomi med særlig vægt på små og mellemstore virksomheder og kontrol af konkurrenceevnen og fremme fremtidsorienterede investeringer med fokus på den retfærdige, grønne og digitale omstilling — at give Parlamentet fuld medbestemmelsesret vedrørende EU-budgettet og ret til at tage initiativ til, ændre eller ophæve lovgivning — at styrke proceduren for beskyttelse af de værdier, som EU bygger på, og præcisere fastslåelsen og konsekvenserne af krænkelser af grundlæggende værdier (artikel 7 i TEU og Den Europæiske Unions charter om grundlæggende rettigheder)
2.

erklærer, at troværdige beviser på fødselsforebyggende foranstaltninger og adskillelse af uighurbørn fra deres familier udgør forbrydelser mod menneskeheden og en alvorlig risiko for folkedrab; opfordrer de kinesiske myndigheder til at indstille alle regeringssponsorerede programmer for tvangsarbejde og massetvangssterilisering og til omgående at sætte en stopper for alle tiltag, der har til formål at forhindre fødsler i uighurbefolkningen, herunder tvungne aborter eller sanktioner for overtrædelser af fødselskontrollen;
22.

glæder sig over aftalen i Rådet den 13. april 2022 om en tredje tranche af den militære støtte under den europæiske fredsfacilitet på i alt 1,5 mia. EUR til levering af dødbringende militært materiel og brændsel og beskyttelsesudstyr, og opfordrer til, at de leveres omgående; understreger betydningen af, at EU i betragtning af Ruslands angrebskrig mod Ukraine og det stadig vanskeligere sikkerhedsmiljø, der påvirker stabiliteten og regeringsførelsen hos vores østlige partnere, styrker vores sikkerheds- og forsvarssamarbejde; glæder sig over Det Europæiske Råds beslutning af 2. december 2021 om at anvende den europæiske fredsfacilitet til at yde Ukraine med en pakke på 31 mio. EUR, Georgien med en pakke på 12,75 mio. EUR og Republikken Moldova med en pakke på 7 mio. EUR til at hjælpe med at styrke landenes modstandsdygtighed og forsvarskapacitet, navnlig deres cybersikkerheds- og ingeniørkapacitet og medicinske, mobile og logistiske kapacitet og kampen mod desinformation; tilskynder til yderligere anvendelse af den europæiske fredsfacilitet til at øge kapaciteten hos de associerede lande i Det Østlige Partnerskab, navnlig dem, der står over for et væbnet angreb, og dem, der er vært for FSFP-missioner, til yderligere at imødekomme deres sikkerhedsbehov på centrale områder såsom det udstyr, der er nødvendigt for at udveksle efterretninger via sikre kommunikationslinjer, og de tekniske værktøjer, der er nødvendige for at imødegå væbnede angreb og hybride trusler; understreger behovet for, at EU forbedrer den materielle og finansielle støtte til landene i Det Østlige Partnerskab og også fokuserer på kapacitetsopbygning med henblik på at forbedre hvert enkelt land i Det Østlige Partnerskabs modstandsdygtighed, navnlig med hensyn til bekæmpelse af desinformationskampagner, samt i det nationale forsvar; understreger, at EU er nødt til at udvikle en integreret tilgang for at kunne bistå landene i Det Østlige Partnerskab med at imødegå det indbyrdes forbundne trusselsbillede;
21.

glæder sig over, at de nuværende fordelingsmetoder, som i bredt omfang er baseret på historiske rettigheder, giver mulighed for en vis grad af økonomisk stabilitet i fiskerisektoren, hvilket kan være en betingelse, der giver operatører mulighed for at innovere og vedtage mere bæredygtige teknikker, men anerkender, at de i visse tilfælde rent faktisk bidrager til at forstærke tendenser såsom økonomisk koncentration i fiskerisektoren, som forvrider konkurrencen, skaber hindringer for, at nye operatører kan komme ind i erhvervet og gør sektoren uattraktiv for nye unge fiskere; mener endvidere, at disse metoder i nogle tilfælde ikke skaber tilstrækkelige incitamenter for fiskere, der anvender fangstmetoder med reduceret miljøpåvirkning, og ikke giver alle fiskere, herunder småfiskere, rimelige muligheder; opfordrer i denne forbindelse medlemsstaterne til i tilstrækkelig grad at sikre en retfærdig fordeling af kvoterne mellem de forskellige fartøjskategorier under hensyntagen til alle fiskernes behov;
56.

understreger nødvendigheden af yderligere gennemførelse af Cork II-erklæringen om et bedre liv i landdistrikterne for at reflektere over de aktuelle udfordringer og muligheder, som Europas øer står over for; opfordrer til, at den langsigtede vision for landdistrikterne specifikt integrerer de særlige forhold, der gør sig gældende for regionerne i den yderste periferi og øerne i Det Ægæiske Hav; opfordrer Kommissionen til at fremme øpolitikker under regionale planlægningsprocesser for at støtte bæredygtigt landbrug, fødevareproduktion, agroturisme, den blå økonomi og konnektivitet, herunder med støttemidler, der supplerer midlerne fra Den Europæiske Landbrugsfond for Udvikling af Landdistrikterne (ELFUL), med henblik på at adressere klimaændringer, beskytte biodiversiteten, indføre den cirkulære økonomi og skifte til vedvarende energi; opfordrer indtrængende Kommissionen til også at vurdere de reelle omkostninger ved arkipelagiske regioners østatus og dobbelte østatus under hensyntagen til sårbarheder og styrker for øregionerne, navnlig dem i den yderste periferi; mener, at de reelle omkostninger ved østatus bør tages i betragtning i EU's samhørighedspolitik, samtidig med at der bør gennemføres en konsekvensanalyse af EU's initiativer og foranstaltninger på øerne, som bør baseres på ajourførte og harmoniserede data; understreger, at Observatoriet for Landdistrikterne udgør en enestående mulighed for at producere tilstrækkelige og ajourførte data af høj kvalitet for øområder, der bl.a. fokuserer på adgang til jord, hvorved der kan skabes grundlag for en holistisk landbrugsmæssig og økonomisk udvikling på øerne;
32.

opfordrer EU og dets medlemsstater til at øge deres egne maritime kapaciteter i regionen på en koordineret og autonom måde, herunder ved at undersøge måder at sikre en permanent og troværdig europæisk flådetilstedeværelse i Det Indiske Ocean på; understreger behovet for at øge EU's kapacitet som en effektiv garant for maritim sikkerhed og understreger behovet for at drøfte og træffe afgørelse om en række af de mest relevante og presserende udfordringer, som realistisk set kan løses med hjælp fra EU i tæt samarbejde med partnere i regionen, herunder beskyttelse af dets skibe og besætninger; fremhæver, at Frankrig er den eneste medlemsstat med en permanent militær tilstedeværelse i Det Indiske Ocean; glæder sig over, at Nederlandene og Tyskland har sendt fregatter til regionen; understreger, at der kan gennemføres flere flådemissioner, herunder missioner på EU-plan, at der i fremtiden vil være behov herfor, og at de bør indgå i en koordineret og omfattende tilgang til regional sikkerhed; glæder sig over de fælles flådeøvelser, som EUNAVFOR Atalanta hidtil har gennemført med Japan, Republikken Korea, Indien, Vietnam, Oman og Djibouti, og tilskynder til en forøgelse af sådanne fælles øvelser; understreger, at EUNAVFOR Atalanta spiller en vigtig rolle i flådediplomatiet; glæder sig over dets stærke bidrag til den regionale sikkerhed i Det Indiske Ocean, navnlig ved effektivt at beskytte Verdensfødevareprogrammets fartøjer og ved at begrænse piratvirksomhed, og roser de synergier, der er skabt med EUCAP Somalia og EUTM Somalia; roser også samarbejdet med New Zealand og den amerikanske flåde og det arbejde, der udføres sammen med NATO's Operation Ocean Shield og Operation AGENOR, som er den militære komponent i det europæisk ledede initiativ til at øge den maritime situationsbevidsthed i Hormuzstrædet (EMASOH); opfordrer kystmedlemsstaterne til at opbygge deres militære flådekapacitet med henblik på at øge EU's tilstedeværelse og synlighed i den globale maritime sektor og opfordrer EU til at udvide EUNAVFOR Atalantas geografiske område længere ind i Det Indiske Ocean; opfordrer de medlemsstater, der allerede har øget deres flådetilstedeværelse i den indopacifiske region, til at koordinere deres tilgang i EU-fora; glæder sig i denne forbindelse over den nylige beslutning, som Rådet for Udenrigsanliggender har truffet om at iværksætte gennemførelsen af konceptet koordineret maritim tilstedeværelse i den nordvestlige del af Det Indiske Ocean ved at etablere et maritimt interesseområde, der dækker det maritime område fra Hormuzstrædet til den sydlige vendekreds og fra den nordlige del af Det Røde Hav til den centrale del af Det Indiske Ocean, og som bygger på medlemsstaternes individuelle aktiver; opfordrer til stærke synergier med EUNAVFOR Atalanta; glæder sig over den hurtige lancering af EUTM Mozambique;
31.

opfordrer indtrængende Kommissionen til at gøre fuld brug af sin kompetence inden for sundhedspolitik og til at yde støtte til medlemsstaterne for at sikre universel adgang til SRSR inden for rammerne af EU4Health-programmet for perioden 2021-2027, for at fremme sundhedsoplysning og -uddannelse, for at styrke de nationale sundhedssystemer og konvergensen i opadgående retning af sundhedsstandarder med henblik på at mindske ulighederne på sundhedsområdet i og mellem medlemsstaterne og for at lette udvekslingen af bedste praksis mellem medlemsstaterne inden for SRSR; opfordrer medlemsstaterne til at gøre fremskridt hen imod universel sundhedsdækning, hvor hvilken SRSR er af afgørende betydning;
39.

noterer sig meddelelsen fra INTERPOL's generalsekretær om, at der vil blive iværksat skærpede overvågningsforanstaltninger for at identificere og forhindre ethvert yderligere misbrug af INTERPOL's systemer fra Ruslands side; er dog fortsat bekymret over, at overvågning alene ikke fuldt ud vil afbøde risikoen for russisk misbrug; understreger derfor, at INTERPOL's eksekutivkomité og generalsekretariat i betragtning af de nuværende særlige omstændigheder, herunder Ruslands åbenlyse overtrædelser af folkeretten og tilsidesættelse af det regelbaserede internationale system, bør træffe øjeblikkelige og håndfaste foranstaltninger til at tilbagekalde Den Russiske Føderations og Hvideruslands adgangsrettigheder til INTERPOL's systemer, da deres handlinger udgør en direkte trussel mod det internationale retshåndhævelsessamarbejde og udgør en alvorlig krænkelse af de grundlæggende rettigheder; opfordrer indtrængende INTERPOL's eksekutivkomité til at forberede og foreslå Generalforsamlingen de nødvendige ændringer af INTERPOL's statutter for at gøre det muligt at suspendere medlemsstater fra INTERPOL og opfordrer EU-medlemsstaterne til at støtte dette initiativ med henblik på at suspendere Rusland og andre lande, der konsekvent misbruger INTERPOL af politiske årsager, fra organisationen; opfordrer indtrængende INTERPOL's generalsekretariat om at forelægge et forslag for eksekutivkomitéen vedrørende korrigerende foranstaltninger for Den Russiske Føderation, jf. artikel 131, stk. 3, i INTERPOL's regler om behandling af oplysninger, herunder suspension af Ruslands nationale centralbureaus adgangsrettigheder;
3.

opfordrer medlemsstaterne til at intensivere indsatsen for at gennemføre Rådets konklusioner fra juli 2020, herunder »redningsbådordninger« for prodemokratiske aktivister og politiske ledere i Hongkong, f.eks. ved at lette udstedelsen af nødvisa og sørge for midlertidig indkvartering; opfordrer Vatikanet til at yde fuld støtte til kardinal Zen og andre religiøse ledere, der udsættes for forfølgelse eller risikoen for at blive tilbageholdt under det nationale sikkerhedsregime i Hongkong; opfordrer endvidere Vatikanet til at styrke sin diplomatiske indsats og sin indflydelse over for de kinesiske myndigheder og til at kræve, at alle anklager imod kardinal Zen frafaldes, og at der sættes en stopper for forfølgelse og krænkelser af menneskerettighederne;
G.

der henviser til, at trods generelle fremskridt med hensyn til beskyttelse af seksuelle og reproduktive rettigheder i hele verden, herunder i Europa, er tilbageskridt med hensyn til retten til adgang til sikker og lovlig abort et alvorligt problem; der henviser til, at en omstødelse af dommen i sagen Roe mod Wade kunne styrke antiabortbevægelsen i Den Europæiske Union; der henviser til, at Polen er den eneste EU-medlemsstat, der har fjernet en grund til abort fra sin lovgivning, idet den ulovlige forfatningsdomstol den 22. oktober 2020 traf afgørelse om at ophæve polske kvinders veletablerede rettigheder, hvilket indebærer et de facto-forbud mod abort; der henviser til, at abort er forbudt i Malta; der henviser til, at medicinsk abort tidligt i graviditeten ikke er lovlig i Slovakiet og ikke er tilgængelig i Ungarn; der henviser til, at adgangen til abort også udhules i Italien (5); der henviser til, at adgang til abort nægtes i andre EU-medlemsstater, f.eks. for nylig i Kroatien (6);; der henviser til, at det er bydende nødvendigt, at EU og dets medlemsstater forsvarer SRSR og understreger, at kvinders rettigheder er umistelige, og at de ikke kan fjernes eller udvandes; der henviser til, at det er afgørende, at EU og dets medlemsstater fortsætter med at gøre fremskridt med hensyn til at garantere adgang til sikker, lovlig og rettidig abort i overensstemmelse med WHO's anbefalinger og dokumentation;
17.

opfordrer Kommissionen til at gøre brug af den procedure for visse skattepolitikker, der er fastsat i artikel 116 i TEUF, hvis det er relevant; minder i denne forbindelse om. at Ursula von der Leyen i manifestet til sin kandidatur som kommissionsformand gav et tilsagn om at gøre brug af de bestemmelser i traktaterne, der gør det muligt at vedtage forslag om beskatning ved fælles beslutningstagning og med kvalificeret flertal i Rådet;
V.

der henviser til, at racialiserede kvinder har større sandsynlighed for at få deres symptomer afvist af sundhedstjenesteydere, eftersom lægeuddannelsen i mange medlemsstater ikke omfatter sygdomme og symptomer, der rammer kvinder af afrikansk, mellemøstlig, latinamerikansk og asiatisk afstamning; der henviser til, at risikoen for at dø under fødsel er fire gange så stor for sorte kvinder og dobbelt så stor for asiatiske kvinder i nogle europæiske lande i forhold til risikoen for hvide kvinder, og at kvinder af afrikansk afstamning har en højere risiko for at dø af livstruende sygdomme, selv om disse sygdomme er mindre udbredte blandt dem; der henviser til, at det er afgørende at forbedre adgangen til sundhedspleje og forhindre, eliminere og sanktionere alle former for forskelsbehandling, der begrænser adgangen til sundhedspleje for alle kvinder, så deres muligheder for at udøve deres grundlæggende rettigheder styrkes;
T.

der henviser til, at FN's generalsekretærs rapport med titlen »Our Common Agenda«, som blev forelagt for FN's Generalforsamling i september 2021 og hilst velkommen af Generalforsamlingen i november 2021 og udarbejdet på baggrund af en omfattende høringsproces med blandt andre FN's medlemsstater, førende tænkere, unge, civilsamfundet, relevante interessenter og borgere samt FN-systemet og dets mange partnere, viser, at der er behov for en mere effektiv, inklusiv, regel- og netværksbaseret multilateralisme i fremtiden; der henviser til, at dette vil være afgørende for FN-systemet og andre multilaterale fora for fortsat at være et effektivt forum for global høring og beslutningstagning; der henviser til, at EU i denne forbindelse er enestående placeret til at støtte FN og andre relevante internationale organisationer i at fortsætte en reformproces og puste nyt liv i deres leveringskapacitet og deres evne til at skabe kontakt til relevante interessenter såsom unge eller de samfund, der er hårdest ramt af klimaændringerne, herunder på lokalt og regionalt plan; der henviser til, at EU i den henseende bør gribe muligheden for at etablere en konstruktiv og effektiv kontakt med rivaliserende magter og samtidig indtage en fast holdning til de grundlæggende rettigheder og frihedsrettigheder, fremme en social og politisk model, der er rodfæstet i universelle værdier, og stræbe efter et tættere samarbejde og en tættere koordinering med ligesindede lande for at styrke de universelle værdiers og grundlæggende rettigheders forrang og fremme effektive løsninger på globale udfordringer; der henviser til, at parlamentarisk diplomati vil være et centralt element i styrkelsen af regelbaseret, inklusiv, netværksbaseret og effektiv multilateralisme;